Σπόιλερ - αυτός ο δράκος δεν είναι αληθινός,
αλλά το γήπεδο είναι.
Είναι η τελετή έναρξης στο Παγκόσμιο Πρωτάθλημα League of Legends
στο Πεκίνο της Κίνας.
Αυτό είναι τουρνουά Dota 2 στο Σιάτλ της Ουάσινγκτον.
Κι αυτός είναι ο τελικός Counter-Strike Global Offensive
στο Κατοβίτσε της Πολωνίας.
Πήγε 173.000 κόσμος.
League of Legends, Dota 2, Counter Strike:
Όλα αυτά είναι βιντεοπαιχνίδια,
το είδος που πριν από 20 χρόνια, οι περισσότεροι απλώς θα έπαιζαν σπίτι.
Σήμερα, τα eSports, δηλαδή τα ηλεκτρονικά αθλήματα
είναι παγκόσμιο φαινόμενο.
Το 2017, 60 εκατομμύρια άνθρωποι από όλον τον κόσμο
παρακολούθησαν τους τελικούς League of Legends.
Το 2018, το καζίνο του Λας Βέγκας, Luxor,
αφιέρωσε έναν εντελώς νέο χώρο στα ηλεκτρονικά αθλήματα και το gaming.
Όλο αυτό είναι για να παίζεις βιντεοπαιχνίδια.
Αλλά πού ακριβώς χωρούν τα ηλεκτρονικά αθλήματα;
Οι παίχτες ηλεκτρονικών αθλημάτων είναι φυτά.
Αν δεν χύνεις ιδρώτα, δεν το θεωρώ άθλημα.
Ας μιλήσουμε για τα 20 εκατομμύρια κόσμου που παρακολουθούν αυτό το πράγμα.
Θα είναι πιο τρελοί από αυτούς που παίζουν.
Οπότε, σε τι διαφέρουν αυτά τα αθλήματα;
Και πώς έγιναν φαινόμενο τα ηλεκτρονικά αθλήματα;
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Τώρα, πάμε για δράση Rocket League, είστε έτοιμοι;
Είναι πολλοί. Δεν σταματιούνται οι Rogue τώρα.
ΗΛΕΚΤΡΟΝΙΚΑ ΑΘΛΗΜΑΤΑ
Κυριολεκτικά έγινα από παίχτης, σχολιαστής
βάσει πρότασης συμπαίκτη μου...
ΜΑΡΚΟΥΣ "DJΓΟΥΙΤ" ΓΚΡΕΪΑΜ ΔΙΕΥΘΥΝΤΗΣ TWITCH STUDIOS
γιατί θεώρησε ότι το να του φωνάζω
ήταν διασκεδαστικό και καλό
κι ότι θα έπρεπε να κάνω σχολιασμό
και αυτό ήταν.
Τεχνικά, υπάρχουν εκατοντάδες τομείς
στον κόσμο των ηλεκτρονικών αθλημάτων.
Μα νομίζω ότι μπορείς να τους συμπτύξεις σε πολύ συγκεκριμένες κατηγορίες.
Το βιντεοπαιχνίδι βολών πρώτου προσώπου είναι η πρώτη.
Στρατηγική πραγματικού χρόνου: αυτό απαιτεί να έχεις εκπληκτικό μυαλό.
Επίσης, απαιτεί να έχεις εξαιρετικά γρήγορα χέρια.
Μετά είναι τα MOBA:
αυτό είναι μια ομάδα πέντε ατόμων
που ενώνονται για να φέρουν εις πέρας συγκεκριμένο στόχο.
Συνήθως, αυτός ο στόχος είναι το να πας στο σπίτι άλλου και να το διαλύσεις.
Και μετά είναι μια ανερχόμενη κατηγορία
που λαμβάνεται υπόψη ως κατηγορία Battle Royale.
Αναμιγνύονται 100 άνθρωποι και μόνο ένας ή μια ομάδα βγαίνει έξω.
Τα παιχνίδια μάχης είναι δύναμη στα τουρνουά.
Και κάποια παιχνίδια είναι δύσκολο να κατηγοριοποιηθούν,
όπως το Rocket League,
που η καλύτερη περιγραφή του είναι ως ανταγωνιστική ποδοσφαιρική οδήγηση.
Το Starcraft...
ΝΤΡΕΚΕΝ ΟΓΚΑΣΤΟΥΣ ΟΠΑΔΟΣ STARCRAFT II
είναι σαν το σκάκι κι η αρμονία
να ενώθηκαν και βγήκε το Starcraft.
Το αγαπημένο μου ηλεκτρονικό άθλημα είναι το Dota 2...
ΑΝΤΡΙΟΥ ΤΖΟΟΥ ΟΠΑΔΟΣ DOTA 2
είναι σαν το μπάσκετ και το σκάκι, αλλά πιο δυναμικό.
Το League of Legends είναι σαν ποδόσφαιρο...
ΚΕΒΙΝ ΡΟΜΙΟΥΛΟΥΣ ΟΠΑΔΟΣ LEAGUE OF LEGENDS
μόνο που υπάρχουν πύργοι και δράκοι...
και δάσος και τέρατα.
Δεν έχει τέτοια το ποδόσφαιρο.
Είναι όλα βιντεοπαιχνίδια, μα οι κανόνες και οι μέθοδοι
διαφέρουν όσο το μπάσκετ με το κροκέ.
Οπότε, οι παίκτες συνήθως εξειδικεύονται και συναγωνίζονται
σε τουρνουά και πρωταθλήματα...
που είναι ειδικά για το παιχνίδι τους.
Γι' αυτό τα ηλεκτρονικά αθλήματα είναι στον πληθυντικό.
Κι ενώ είναι αρκετά καινούρια,
το ανταγωνιστικό gaming δεν είναι.
Η αμερικανική ιστορία είναι μικρογραφία του τρόπου ανάπτυξης
των ηλεκτρονικών αθλημάτων
και του πώς αρχίζουν να αλλάζουν.
Η εταιρεία βιντεοπαιχνιδιών Atari
έκανε αυτό το τηλεοπτικό σποτ το 1982...
για να πείσει ότι οι χώροι βιντεοπαιχνιδιών
ήταν πολύ ψυχαγωγικοί.
Το θεωρώ τέλειο. Αυτό κάνω τον ελεύθερό μου χρόνο.
Κάποιος θα μπορούσε να ισχυριστεί ότι η εφεύρεση του Pong το 1972
ξεκίνησε τα ηλεκτρονικά αθλήματα.
Θα ήταν χαζός ισχυρισμός.
Αλλά ως το πρώτο πετυχημένο βιντεοπαιχνίδι,
το Pong ήταν η αρχή μιας ανταγωνιστικής κουλτούρας των arcade.
Αρχές δεκαετίας του '80, εκπομπές όπως το Starcade σύστησαν
το ανταγωνιστικό gaming
σε ένα πιο ευρύ κοινό.
Μα οι κονσόλες gaming για το σπίτι κατέρρευσαν τη βιομηχανία το 1983.
Το gaming μεταφέρθηκε στα σπίτια.
Χρειάστηκε ένα είδος με επιρροή για να διατηρήσει ζωντανό το πνεύμα μάχης.
STREET FIGHTER II THE WORLD WARRIOR
Τα παιχνίδια μάχης θα έχουν πάντα μια ξεχωριστή θέση στην καρδιά μου,
αφού εσύ είσαι ο πραγματικός γκάνγκστερ.
Κάποιες... 1991
από τις πρώτες στιγμές των ηλεκτρονικών αθλημάτων...
ήταν σημαντικές στην κοινότητα των παιχνιδιών μάχης.
Είναι μύθος, όπου από τη νότια Καλιφόρνια
έμαθαν για τις επιδεξιότητες στη βόρεια Καλιφόρνια
και κανόνισαν συνάντηση στη Φάνλαντ.
ΒΟΡΕΙΑ ΚΑΛΙΦΟΡΝΙΑ ΑΝΑΜΕΤΡΗΣΗ ΗΛΕΚΤΡΟΝΙΚΩΝ ΑΘΛΗΜΑΤΩΝ, 2018
ΒΟΡΕΙΑ ΚΑΛΙΦΟΡΝΙΑ FOLSOM STREET FOUNDRY, ΣΑΝ ΦΡΑΝΣΙΣΚΟ
Το ΚΠΜ σημαίνει Κοινότητα Παιχνιδιών Μάχης.
Ήμασταν οι πρώτοι...
ΚΡΙΣΤΟΦΕΡ "ΧΕΛΠΟΚΕΤΣ" ΦΙΛΝΤΣ ΣΧΟΛΙΑΣΤΗΣ ΚΠΜ
στο ανταγωνιστικό gaming.
Στις μέρες των arcade, υπήρχε σίγουρα κάτι να ειπωθεί για το πότε
θα εμφανιζόσουν και θα έβλεπες μαύρα παιδιά δίπλα σε παιδιά από την Ασία
λευκά παιδιά, παιδιά από τη Λατινική Αμερική
και να παίζουν το ίδιο παιχνίδι, κι όλα να μιλούν μεταξύ τους.
Μπορεί να μην ξέρει ο ένας το όνομα του άλλου,
αλλά ξέρουν ότι παίζουν το ίδιο παιχνίδι.
Κι αυτός ήταν ο κοινός δεσμός.
Το 1997, υπήρξε ένα σημείο καμπής ανάμεσα στο παιχνίδι των arcade...
και το μέλλον στο διαδικτυακό gaming.
Συνέβη όταν τα ηλεκτρονικά αθλήματα βρήκαν έναν μύθο.
ΕΝΑΣ ΕΙΚΟΝΙΚΟΣ ΜΥΘΟΣ, ΔΕΝ ΕΙΝΑΙ ΝΑ ΠΑΙΖΕΙΣ ΜΕ ΤΟΝ ΘΡΕΣ
COMPUTER CHRONICLES ΜΕ ΤΟΝ ΣΤΙΟΥΑΡΤ ΣΙΦΕΤ
Ένας από τους καλύτερους είναι ο gamer Θρες. Πραγματικό όνομα: Ντένις Φονγκ.
-Τι κάνεις, Ντένις; -Τι κάνεις, Στιούαρτ;
Ο Θρες είναι Θεός.
Είναι ακριβής.
Σε εκπλήσσει.
Ξέρει τι θα κάνεις πριν το κάνεις.
Μπορεί να τρομάξεις βλέποντάς τον να παίζει.
ΝΤΕΝΙΣ "ΘΡΕΣ" ΦΟΝΓΚ ΠΡΩΗΝ ΕΠΑΓΓΕΛΜΑΤΙΑΣ GAMER
Ονομάζομαι Ντένις Φονγκ και με γνωρίζουν κι ως Θρες.
Κάποια περίοδο, ήταν ανίκητος.
Βασικά, ποτέ δεν έχασα τουρνουά.
Ήταν ο Μάικλ Τζόρνταν.
Αυτός που όλοι ήθελαν να νικήσουν,
που όλοι ήθελαν να είναι και που όλοι θαύμαζαν.
Είχα μόντεμ 2400 baud στο μεγαλύτερο μέρος της καριέρας μου στο Quake.
ΚΑΤΑΣΤΑΣΗ: ΚΛΗΣΗ
Ήμουν ένας σύγχρονος παίκτης εναντίον παικτών δικτύου
και τους διέλυα.
Ο Θρες έβγαζε κινήσεις που ο κόσμος δεν είχε ξαναδεί.
ΝΤΕΝΙΣ "ΘΡΕΣ" ΦΟΝΓΚ ΕΝΑΝΤΙΟΝ ΤΟΜ "ΕΝΤΡΟΠΙΑΣ" ΚΙΜΖΕΪ
Οι στρατηγικές του είναι κοινές πια στα βιντεοπαιχνίδια βολών πρώτου προσώπου.
Άλλοι απλώς αντιδρούσαν στο παιχνίδι και τσάκιζαν πλήκτρα...
ΤΟΥΡΝΟΥΑ ΚΟΚΚΙΝΗ ΕΞΑΦΑΝΙΣΗ WORLD CONGRESS CENTER, E3 1997
ενώ ο Θρες ήλεγχε το πεδίο.
Όπως εδώ, όπου αντί απλώς να κυνηγά τον αντίπαλό του για να σκοτώσει,
βγάζει πανοπλία.
Αν χρειαστείς τα αντανακλαστικά σου,
μάλλον έκανες κάτι λάθος που οδήγησε σε αυτό.
Το 1997, ο Θρες ήταν ήδη διάσημος.
Αλλά ένα μεγάλο τουρνουά τον καθιέρωσε.
ΤΩΡΑ ΠΟΥ ΗΡΘΑΝ, ΤΙ ΝΑ ΤΟΥΣ ΠΟΥΛΗΣΟΥΜΕ;
Το βραβείο ήταν μια Ferrari
που προσφέρθηκε από...
τον Τζον Κάρμακ, ο οποίος...
δημιούργησε το Quake. QUAKE
Οι Ferrari του δεν ήταν κανονικές Ferrari.
Επένδυε εκατοντάδες χιλιάδες δολάρια για να τις ενισχύσει.
Στο εσωτερικό,
ήταν σαν ρουκέτα.
Και θυμάμαι
τη στιγμή που συνειδητοποίησα ότι είχα κλειδώσει το παιχνίδι,
είχα κερδίσει,
θυμάμαι να κοιτάω στην οθόνη και για πρώτη φορά σε όλο το τουρνουά
παρατήρησα ότι η Ferrari καθόταν ακριβώς πίσω μου
στην αντανάκλαση της οθόνης.
Δεν ήξερα πώς να το οδηγήσω.
Έμαθα την πρώτη μέρα που την πήρα.
Αυτό το βραβείο ήταν μεγάλη υπόθεση
κι έβαλε τα ηλεκτρονικά αθλήματα στο πρωτοσέλιδο
του Wall Street Journal.
Και πάλι όμως, ήταν απλώς μια δωρεά ενός προγραμματιστή.
Μα καθώς η ευρυζωνική υιοθέτηση αυξήθηκε στις ΗΠΑ και παγκοσμίως...
ΕΥΡΥΖΩΝΙΚΗ ΥΙΟΘΕΤΗΣΗ, ΗΠΑ
γρηγορότερες ταχύτητες σύνδεσης έκαναν πιο εύκολο
το να παίζεις και να βλέπεις παιχνίδια,
βάζοντας τις βάσεις για μια βιώσιμη βιομηχανία
ηλεκτρονικών αθλημάτων.
RIOT GAMES ΛΟΣ ΑΝΤΖΕΛΕΣ, ΚΑΛΙΦΟΡΝΙΑ
Αυτό το παιχνίδι αποτελεί μέρος της σειράς Πρωταθλήματος
της βορειοαμερικανικής λίγκας NALCS.
Το League of Legends...
ΔΕΚΑ ΟΜΑΔΕΣ
ένα από τα πιο δημοφιλή ηλεκτρονικά αθλήματα...
ΔΙΚΑΙΩΜΑ ΣΥΜΜΕΤΟΧΗΣ
έχει το δικό του πρωτάθλημα που μοιάζει πολύ με το NBA.
ΣΥΝΔΕΣΜΟΣ ΠΑΙΚΤΩΝ
Σε ένα εύρος πρωταθλημάτων, παίκτες έχουν κερδίσει τα πάντα
από βραβεία τουρνουά
μέχρι εκατομμύρια σε έναν χρόνο σε αμοιβές και επιταγές.
Σε όλα τα ηλεκτρονικά αθλήματα,
τα λεφτά ξεκινούν να ρέουν σε εταιρείες και παίκτες.
Αυτό το διάγραμμα...
ΤΑ ΜΕΓΑΛΥΤΕΡΑ ΧΡΗΜΑΤΙΚΑ ΕΠΑΘΛΑ
δείχνει τα 25 μεγαλύτερα πακέτα βραβείων σε τουρνουά στην ιστορία.
Η πάνω δεξιά τελεία;
Αυτό είναι σχεδόν 25 εκατομμύρια δολάρια.
Οι παραγωγοί παιχνιδιών όπως η Riot κι η Blizzard συμπληρώνουν τα τουρνουά.
Ακόμη και το NBA έχει γίνει συνεργάτης για τη δημιουργία δικής του λίγκας.
Σε πολλές λίγκες, ομάδες όπως η Cloud9 είναι συνηθισμένες:
διαμορφώνουν ξεχωριστές ομάδες σε πολλά διαφορετικά είδη παιχνιδιών,
όλες υπό το ίδιο όνομα.
Φανταστείτε οι Λέικερς να είχαν μια ομάδα που παίζει στο NBA
κι άλλες που παίζουν χόκεϊ, ποδόσφαιρο και πόκερ και...
πιάνετε το νόημα.
Τα ηλεκτρονικά αθλήματα φαίνονται διαφορετικά από σπορ όπως το μπάσκετ
κατά έναν τρόπο.
Δεν απαιτούν σώμα.
Αλλά αν η σωματική προσπάθεια κάνει το άθλημα,
ποιο είναι το όριο;
Είναι οι αγώνες ταχύτητας άθλημα;
Ή το σκάκι;
Το αθλητικό δίκτυο ESPN τα μεταδίδει όλα αυτά.
Αυτό στο οποίο όλοι συμφωνούν είναι ότι ένα άθλημα περιλαμβάνει μια πρόκληση
με σκορ στο τέλος.
Για την αθλητική βιομηχανία, το ερώτημα τού τι είναι άθλημα
δεν είναι φιλοσοφικό.
Είναι δουλειά.
Είναι νέοι, κυρίως άνδρες,
καταναλωτές, κι αυτό μετράει για εμάς.
ΤΖΟΝ ΣΚΙΠΕΡ ΠΡΩΗΝ ΠΡΟΕΔΡΟΣ ΤΟΥ ESPN
Οπότε, μπήκαμε στη δουλειά.
Αλλά υπάρχει κάτι αληθινά διαφορετικό σχετικά με τα ηλεκτρονικά αθλήματα.
Ένα επαγγελματικό άθλημα, όπως το μπάσκετ,
έχει πολλά διαφορετικά ενδιαφερόμενα μέρη.
Μα κάποια ηλεκτρονικά αθλήματα ελέγχονται μόνο από μία εταιρεία.
Αυτοί είναι οι πραγματικοί πολεμιστές της ομάδας μας.
Αυτά είναι κουτιά εκ παραγγελίας που περιλαμβάνουν όλο τον εξοπλισμό
για να πάμε να κάνουμε ένα μεγάλο σόου οπουδήποτε στον κόσμο.
Από Λος Άντζελες σε Βανκούβερ, εδώ.
Από Βοστόνη σε Γούχανγκ. Αυτή είναι πολύ συνηθισμένη πτήση.
Μου ξέφυγε αυτό. Έχουμε ωραία ετικέτα Riot Games Βραζιλίας.
Φοβερή ετικέτα.
Είμαστε το μπάσκετ. Το NBA.
Κι είμαστε και το ESPN λίγο.
Οπότε, ο ρόλος της Riot στην ανάπτυξη του League of Legends eSports
είναι κάπως πρωτόγνωρος.
Μισό λεπτό -ας πάμε πίσω.
Είμαστε το μπάσκετ. Το NBA.
Κι είμαστε και το ESPN λίγο.
Οι παραγωγοί παιχνιδιών όπως η Riot
χτίζουν μοντέλο τελευταίας λέξης για τα επαγγελματικά αθλήματα,
όπου ελέγχουν κάθε πτυχή του παιχνιδιού.
ΕΙΜΑΣΤΕ -ΤΟ ΜΠΑΣΚΕΤ, -ΤΟ NBA, -ΤΟ ESPN
Εμείς παράγουμε τη μετάδοση, εμείς την αποστέλλουμε
για να καταναλωθεί από τον θεατή. Οπότε, είμαστε και το ESPN.
Η δουλειά μου είναι σχολιαστής
και είτε περιγράφω τη δράση στο παιχνίδι
είτε είμαι ο άνθρωπος στην έδρα που εξηγεί το παιχνίδι μετά
πάλι, αλλά από μακριά.
Η πλοκή των eSports είναι πιο εύκολη από αυτή των κανονικών σπορ,
γιατί οι προσωπικότητες των eSports είναι πολύ πιο προσιτές.
Βλέπεις αγώνα του NFL, όπου παίζουν με κράνη
και ίσως έρθουν δύο από αυτούς
για συνέντευξη μετά το ματς.
Ενώ, στα ηλεκτρονικά αθλήματα, τους έχεις όλους μπροστά σου στη σκηνή.
Πολλοί από αυτούς εμφανίζονται διαδικτυακά
για ώρες μετά τα παιχνίδια, και μιλούν με τους οπαδούς συνεχώς.
Οπότε, οι ιστορίες τους είναι πολύ πιο παρούσες
κι οι πλοκές είναι πολύ σημαντικές.
Αλλά οι εταιρείες δεν καλύπτουν απλώς τα δικά τους ματς,
τα οργανώνουν κιόλας.
Το NBA παίρνει ένα υπάρχον άθλημα, το μπάσκετ,
και οργανώνει το ανταγωνιστικό του παιχνίδι.
Κι αυτή είναι η όλη τους ευθύνη.
Κι εμείς το κάνουμε.
Τα πρότυπα που κοιτάζουμε
είναι τα άλλα μεγάλα αθλήματα του κόσμου.
Οπότε, κατέβασα τα εγχειρίδια και τους κανονισμούς
για τα 50 καλύτερα αθλήματα παγκοσμίως.
Όλα από...
το κρίκετ μέχρι τα βελάκια, το UFC και το πόκερ, τα παραδοσιακά σπορ:
ποδόσφαιρο, μπάσκετ, μπέιζμπολ, ράγκμπι, χόκεϊ,
και τα διάβασα όλα.
Η Riot έχει δείκτη ποινών,
με πρόστιμο 500 δολαρίων αν απομακρύνεις τα ακουστικά σου γρήγορα.
Αλλά η μεγαλύτερη διαφορά μεταξύ των παραδοσιακών αθλημάτων
και των ηλεκτρονικών
είναι ότι μια εταιρεία κατέχει το παιχνίδι.
Και μπορώ να αλλάξω τους κανόνες με ένα μόνο κλικ.
Φανταστείτε ένας μπασκετμπολίστας να γινόταν από 1,80 μέτρα 2,40.
Φανταστείτε να άλλαζε η στεφάνη
ή να υπήρχε ξαφνικά μια δεύτερη μπάλα.
Και φανταστείτε πώς αυτό θα άλλαζε τη στρατηγική
και τον τρόπο που παίζεται το παιχνίδι.
Στα ηλεκτρονικά αθλήματα, η προσαρμογή σε αλλαγές
είναι κλειδί για το παιχνίδι.
Είμαι υπεύθυνος σχεδιασμού παιχνιδιών, οπότε...
είτε φτιάξουμε έναν κακό πρωταθλητή είτε το παιχνίδι δεν έχει ισορροπία,
φταίω εγώ.
Οι σχεδιαστές χρησιμοποιούν δεδομένα και εκδίδουν επιδιορθώσεις
για να αλλάξουν εντελώς χαρακτήρες και κανόνες.
Αν συγκεκριμένος χαρακτήρας ή στρατηγική
έχει κυριαρχήσει ή έχει πέσει,
κάνουμε ρυθμίσεις για να κρατηθεί η συσχέτιση.
Αναφερόμαστε στο μπαφάρισμα και το νερφάρισμα,
όταν αλλάζουμε τα στατιστικά στο παιχνίδι.
Οπότε, αν έχεις έναν πρωταθλητή που σ' αρέσει και τον νερφάρουμε
το αποδυναμώνουμε,
μειώνοντας τη δύναμή του.
Το μπαφάρισμα είναι το αντίθετο.
Το νερφάρισμα προήλθε από την ιδέα των όπλων Nerf,
ο πρωταθλητής είναι τόσο αδύναμος πλέον που δεν μπορεί να κάνει ζημιά,
πυροβολεί με όπλα Nerf αντί για κανονικά.
Η Riot σχεδιάζει τους χαρακτήρες ακόμη και για να παίξεις διαφορετικά
για παίκτες με διαφορετικά επίπεδα δεξιότητας.
Μεταξύ των στατιστικών που κοιτάζουμε, ένα από τα πιο σημαντικά
είναι το ποσοστό νίκης.
Όπως το ποσοστό νίκης για τον Γκάρεν -ξεκινά με 52% στα μικρότερα επίπεδα.
Νέοι παίκτες έχουν καλό ποσοστό νίκης με τον Γκάρεν.
Κερδίζουν πολλές μάχες, συνήθως, επειδή παίζουν άλλους νέους παίκτες.
Όταν ξεκινούν να παίζουν καλύτερους παίκτες,
τα κόλπα του δεν πιάνουν και αποτυγχάνει.
Ως νέος παίχτης, μαθαίνεις ότι μπορείς να κρυφτείς στα φυτά,
όπου κανείς δεν μπορεί να σε δει και περιστρέφεις γύρω-γύρω το σπαθί σου
και σκοτώνεις πολλούς έτσι.
Οποιοσδήποτε έμπειρος παίκτης
ξέρει αυτό το κόλπο και δεν θα ξεγελαστεί και γνωρίζει πώς να σταματήσει τον Γκάρεν.
Το συγκρίνεις αυτό με πρωταθλητή όπως ο Twisted Fate
και βλέπεις ότι το ποσοστό νίκης του ξεκινά πολύ πιο χαμηλά από του Γκάρεν,
αλλά σε υψηλά επίπεδα αρχίζει πραγματικά να αποκτά δύναμη.
Οπότε, οι gamers πρέπει να προσαρμοστούν καθώς βελτιώνονται
και καθώς το ίδιο το παιχνίδι αλλάζει.
Στο League of Legends, όλο αυτό συμβαίνει κάθε δύο εβδομάδες.
Ο κόσμος λέει ότι "τα ηλεκτρονικά αθλήματα είναι απλώς πάτημα κουμπιών".
Κι αυτό ισχύει στον βαθμό που το σκάκι είναι απλώς ένα επιτραπέζιο παιχνίδι
ή το ποδόσφαιρο είναι απλώς το κλώτσημα της μπάλας.
Αν σκεφτείς το αγαπημένο σου κομμάτι από τα αθλήματα είναι το να είσαι θεατής,
ο ανταγωνισμός,
η ικανότητα να ευφραίνεσαι και να χτυπά η καρδιά σου
και η ψυχαγωγία.
Τα ηλεκτρονικά αθλήματα τα έχουν όλα αυτά.
Η καλύτερη στιγμή σε παιχνίδι eSports είναι όταν κορυφώνεται η ένταση.
Είναι ένας στη μία ομάδα και τέσσερις στην άλλη.
Και είναι αυτή...
η στιγμή τρελής έντασης.
Κανείς δεν αναπνέει, κανείς δεν κινείται. Όλοι απλώς παρακολουθούν,
προσπαθώντας να δουν τι κάνει αυτός.
Γενιές ανθρώπων
μαζεύονται και απολαμβάνουν ψεύτικη βία.
Όταν το λες έτσι, ακούγεται παράξενο, σωστά;
Είναι σαν λατρεία. Αλλά δεν διαφέρει από τις Μεικτές Πολεμικές Τέχνες,
το ποδόσφαιρο και το μπάσκετ.
Η μόνη διαφορά είναι ότι μπορείς να παίζεις παιχνίδια μάχης για πάντα.
Θα σταματήσεις το ποδόσφαιρο, γιατί δεν θα αντέχουν τα γόνατά σου.
Μέχρι το 2020, 300 εκατ. κόσμος θα βλέπει ηλεκτρονικά αθλήματα διαδικτυακά.
ΚΟΙΝΟ ΗΛΕΚΤΡΟΝΙΚΩΝ ΑΘΛΗΜΑΤΩΝ ΠΑΓΚΟΣΜΙΩΣ
Καθώς περισσότεροι παραγωγοί παιχνιδιών συνειδητοποιούν
ότι τα ηλεκτρονικά αθλήματα είναι κλειδί στην επιτυχία τους,
περισσότεροι φορείς βλέπουν ευκαιρία
και περισσότεροι παίκτες γίνονται οπαδοί.
Σχεδόν σίγουρα θα είναι στους Ολυμπιακούς Αγώνες.
Θεωρώ ότι ως επαγγελματικό άθλημα, θα είναι ίσως...
το δεύτερο μεγαλύτερο σπορ στον κόσμο -μετά το ποδόσφαιρο.
Προέρχομαι από μια εποχή όπου...
δεν υπήρχε σταθερή δουλειά,
δεν υπήρχαν πληρωμές και μεταδόσεις, οι χορηγοί δεν συμμετείχαν.
Δεν νευριάζω όταν σκέφτομαι ότι τώρα παίζουν για βραβεία 18 εκατ. δολ.
Χαίρομαι. Συναρπάζομαι που τα καταφέραμε.
Είναι φοβερό που συνεχίζει να αναπτύσσεται.
Το μέλλον είναι λαμπρό και όλος ο χρόνος που ξοδεύτηκε άξιζε κάθε δευτερόλεπτο.